Martin Andersen har sagt farvel til Bandidos efter 12 år i rockermiljøet. Foto: Anna C. Møhl

Send til din ven. X Artiklen: Eks-rocker: Stram op på exit-program Modtagerens email * : Din e-mail * : Dit navn * : Evt. kommentar: *) skal udfyldes.

Eks-rocker: Stram op på exit-program

Næstved - 19. august 2017 kl. 12:48 Af Anna C. Møhl Kontakt redaktionen: sndk@sn.dk

Hvis bandeopgøret i Københavns gader skal nedkæmpes, skal det ske blandt andet ved at optimere Exit-programmet.

Læs også: Rockerborg skal forblive lukket

Det mener tidligere Bandidos-præsident Martin Andersen, som har forladt rockermiljøet efter 12 år og tre år i Exit-programmet.

Hans erfaring er, at når bandemedlemmer er presset af en verserende krig, er mange modne til at ville ud af miljøet.

- Hvis Exit-programmet strammes op, vil færre gå tilbage til miljøet, ligesom flere vil benytte det som exit fra miljøet. Det er ikke nok at fjerne bande-rocker medlemmer fra miljøet. Der skal substitueres med noget nyt for at dække det tomrum, som bande-rockermiljøet efterlader i en.

- Konflikter er lange, ressourcekrævende og kræver en stram logistik, siger den 32-årige eks-rocker.

Martin Andersen anbefaler, at Exit-programmet sætter hurtigt ind med blandt andet hurtigt en ny bolig, effektiv og tæt psykologhjælp, social færdighedstræning og introduktion til positive inkluderende prosociale fællesskaber. Der skal ikke gå syv måneder fra rockeren forlader miljøet, til der findes en ny bolig. En situation, som Martin Andersen selv oplevede, da han var nødt til at bo i sit gamle klubhus indtil han og daværende gravide hustru, kunne blive relokaliseret. Det daværende trusselsniveau imod ham blev af det Nationale Efterforskningscenter vurderet så højt, at han i samme periode fik fremmødeforbud på alle offentlige institutioner, da man frygtede at et attentatforsøg på hans person, kunne ramme uskyldige mennesker.

Han har selv været frontfigur i en blodig rockerkrig i Næstved. Han har også været en del af Exit-programmet.

- Når hashklubber og bordeller bliver smadret, kammerater begravet og du er stresset, er man bare træt, og så er det, at nogle folk bliver motiveret til at forlade miljøet, og skabe sig en mere normal tilværelse. Er der således et effektivt fungerende program, som man kan blive en del af, er timingen perfekt, siger han.

Martin Andersen giver ikke meget for fakkeloptog på Nørrebrogade. Der skal mere til, for at få stoppet skyderierne og konflikten blandt indvandrerbanderne i København og Århus.

- Hvis min forretning - dvs mit økonomiske eksistensgrundlag dengang - blev truet af konkurrerende grupperinger, tror du så det betyder noget for mig, at der er optog med fakler og bannere på Nørrebro?

relaterede artikler

Politiet lukker rockerborg 03. november 2017 kl. 13:55

Anholdte rockere løsladt igen 30. oktober 2017 kl. 12:43